เมษายน พ.ศ. 2548

เมษายน พุทธศักราช 2548 เป็นเดือนที่ 4 ของปี พ.ศ. 2548 วันแรกของเดือนเป็นวันศุกร์ วันสุดท้ายของเดือนเป็นวันเสาร์

 วันเสาร์ที่ 30 เมษายน 2548 
พระบาทสมเด็จพระเจ้าอยู่หัว และ สมเด็จพระนางเจ้าฯ พระบรมราชินีนาถ เสด็จพระราชดำเนินไปในการพระราชทานเพลิงศพ คุณพุ่ม เจนเซ่น

 วันศุกร์ที่ 29 เมษายน 2548 
 พสกนิกรชาวไทยทั้งประเทศต่างปิติยินดีกับพระประสูติการของ "พระโอรส" ในสมเด็จพระบรมโอรสาธิราชฯ สยามมกุฎราชกุมาร และหม่อมศรีรัศมิ์ มหิดล ณ อยุธยา
 นายกฯพอใจแผนซ้อมอพยพหนีภัยสึนามิ ติงการประชาสัมพันธ์ยังไม่แน่นและมีผู้ไม่เกี่ยวข้องเข้ามาในพื้นที่มากจนเกินไปทำให้การฝึกซ้อมล่าช้าไม่รื่นไหล พร้อมทั้งเดินหน้าติดตั้งระบบเตือนภัยล่วงหน้าในทะเลไม่สนว่าประเทศอื่น ๆ จะลงทุนหรือไม่ "สมิทธ"ให้ 70 คะแนนต้องแก้ไขการติดตั้งป้ายแม้การซ้อมจะใช้เวลาเพียง 15 นาที (ผู้จัดการออนไลน์) 

 วันพฤหัสบดีที่ 28 เมษายน 2548 
 “อภิสิทธิ์ เวชชาชีวะ” ระบุ ต้องการเห็นท่าทีที่จริงจังของนายกรัฐมนตรี ในการตั้งคณะกรรมการตรวจสอบกรณีที่อาจมีการทุจริตในการจัดซื้อเครื่องตรวจจับวัตถุระเบิดที่สนามบินสุวรรณภูมิ และเปิดเผยชื่อบริษัทตัวกลาง

 วันพุธที่ 27 เมษายน 2548 
 เครื่องบินแอร์บัส เอ 380 ซึ่งเป็นเครื่องบินที่มีขนาดใหญ่ที่สุดในโลก สามารถทำการออกตัวบินได้สำเร็จในการบินเปิดตัวครั้งแรก ทางตอนใต้ของประเทศฝรั่งเศส
 ประธานาธิบดีมะห์มูด อับบาส ของปาเลสไตน์ประกาศแต่งตั้งหัวหน้าด้านความมั่นคงใหม่ ซึ่งมีหน้าที่สำคัญในการควบคุมกลุ่มติดอาวุธในประเทศ ตามแผนการปฏิรูประบบความมั่นคงของประเทศ
 จำนวนผู้เสียชีวิต จากอุบัติเหตุรถไฟตกราง ที่ญี่ปุ่น เมื่อช่วงเช้าวันที่ 25 เมษายน เพิ่มขึ้นเป็น 100 คน; สาเหตุของอุบัติเหตุในครั้งนี้กำลังอยู่ในระหว่างการสืบสวนของเจ้าหน้าที่ตำรวจ

 วันอังคารที่ 26 เมษายน 2548 
 จำนวนผู้เสียชีวิตจากอุบัติเหตุรถไฟตกรางทางตะวันตกของญี่ปุ่นเมื่อช่วงเช้าวันที่ 25 เมษายน เพิ่มขึ้นเป็นอย่างน้อย 73 คน ขณะที่นายกรัฐมนตรีญี่ปุ่นแสดงความเสียใจต่อครอบครัวผู้เสียชีวิต ทว่ายังไม่ทราบสาเหตุที่แน่ชัดของอุบัติเหตุระทึกขวัญ ซึ่งร้ายแรงที่สุดในรอบมากกว่า 40 ปีครั้งนี้
 ที่ประชุมรัฐมนตรีอียู ตัดสินใจขยายเวลาคว่ำบาตรพม่าต่อไปอีก 1 ปี หลังพม่าไม่ทำตามข้อเรียกร้องที่ให้ปล่อยตัวนางออง ซาน ซู จี
 สุริยะ ชี้แจงการจัดซื้อเครื่องเอกซเรย์ตรวจสัมภาระ ที่ท่าอากาศยานสุวรรณภูมิ ซึ่งที่สูงกว่าทุน 2,800 ล้านบาท; โดยบริษัทอินวิชั่นผู้ขาย ระบุมีราคาต้นทุนแค่ 1,400 ล้านบาท แต่กลับจัดซื้อในวงเงินถึง 4,300 ล้านบาท (ผู้จัดการออนไลน์) 

 วันจันทร์ที่ 25 เมษายน 2548 
 รมว. คมนาคม สุริยะ ระบุไม่พบเจ้าหน้าที่ทุจริต ในการจัดซื้อเครื่องตรวจจับวัตถุระเบิด ของสนามบินสุวรรณภูมิ (ผู้จัดการออนไลน์) 

 วันอาทิตย์ที่ 24 เมษายน 2548 

 วันเสาร์ที่ 23 เมษายน 2548 

 วันศุกร์ที่ 22 เมษายน 2548 
 นายกรัฐมนตรีจุนอิชิโร โคอิซูมิ แห่งญี่ปุ่น ขอโทษเพื่อนร่วมชาติในแถบเอเชียตะวันออกเฉียงใต้ กับเหตุความรุนแรงสมัยสงครามโลกของทัพญี่ปุ่น
“โภคิน” หนุนแนวคิด “ทักษิณ” ใช้ ไพมารี่โหวต กับ ไทยรักไทย, ระบุสอดคล้องกับรัฐธรรมนูญ ให้ประชาชนมีส่วนร่วมทางการเมืองมากขึ้น; ยังสงวนท่าที่รับตำแหน่งรองหัวหน้าพรรค แล้วแต่ที่ประชุมเห็นควร (ผู้จัดการออนไลน์) 
สคบ. เชิญ 3 มือถือค่ายยักษ์ชี้แจงโปรโมชั่นวันนี้ หลังถูกผู้บริโภคร้องเรียนหนัก, พร้อมสั่งจับตา โฆษณาโทรนาทีละ 50 สต. – เติมเงิน 300 โทรฟรี 300; ขณะที่บริษัทเงินด่วน “ให้กู้ 100,000 บาท คืนเงินเพียง 95,000 บาท” ก็โดนด้วย

 วันพฤหัสบดีที่ 21 เมษายน 2548 
คาดผู้คนครึ่งล้าน พรั่งพร้อมด้วยเหล่าผู้นำประเทศ และสมาชิกราชวงศ์ จะเดินทางเข้าไปชุมนุมกันในกรุงโรมวันอาทิตย์ที่ 24 เม.ย. นี้ เพื่อร่วมในพิธีมิสซาวันสมณภิเษก พระสันตะปาปา เบเนดิกต์ที่ 16 อย่างเป็นทางการ; ด้านเหล่าพระคาร์ดินัล, ซึ่งมีรายงานว่า โหวตเลือกโป๊ปองค์นี้ จนชนะท่วมท้นระหว่างการประชุมลับ, ต่างออกมาปกป้องแก้ต่างเสียงวิพากษ์วิจารณ์ ที่ว่าพระองค์ทรงหัวเก่าและแข็งกร้าวเกินไป (เอเอฟพี) (รอยเตอร์)
เกิดเหตุรถไฟโดยสารชนกับรถไฟบรรทุกสินค้า ทางตะวันตกของอินเดีย ทำให้มีผู้เสียชีวิตแล้วอย่างน้อย 17 คน และบาดเจ็บอีกประมาณ 150 คน  (รอยเตอร์)

 วันพุธที่ 20 เมษายน 2548 
นายอัลเฟรโด ปาลาเซียว รองประธานาธิบดีเอกวาดอร์ ขึ้นดำรงตำแหน่งประธานาธิบดีแทน นายลูเซียว กูตีเอร์เรซ ซึ่งถูกรัฐสภาถอดถอนจากตำแหน่ง; หลังจากการประท้วงของประชาชน เพื่อขับไล่นายกูตีเอร์เรซ ได้ดำเนินมาเป็นเวลา 1 สัปดาห์

 วันอังคารที่ 19 เมษายน 2548 
พระคาร์ดินัลโยเซฟ รัทซิงเงอร์ ชาวเยอรมัน ได้รับเลือกจากคณะพระคาร์ดินัล ให้ขึ้นเป็นพระสันตะปาปาองค์ใหม่ ภายใต้พระนามสมเด็จพระสันตะปาปาเบเนดิกต์ที่ 16 ในวันที่สองของกระบวนการเลือกสรรพระสันตะปาปา (บีบีซี)

 วันจันทร์ที่ 18 เมษายน 2548 

 วันอาทิตย์ที่ 17 เมษายน 2548 

 วันเสาร์ที่ 16 เมษายน 2548 
 วีระพล นครหลวงโปรโมชั่น แพ้คะแนนอย่างเป็นเอกฉันท์ ต่อ โฮซูมิ ฮาเซงาวะ ผู้ท้าชิงชาวญี่ปุ่น เสียแชมป์โลกสภามวยโลก (WBC) ในรุ่นแบนตัมเวท ไปในการป้องกันตำแหน่งครั้งที่ 15 ที่สนามกีฬาต่อสู้ญี่ปุ่น กรุงโตเกียว ประเทศญี่ปุ่น (ผู้จัดการออนไลน์) 

 วันศุกร์ที่ 15 เมษายน 2548 
 ยานอวกาศโซยุซ (เที่ยวบินโซยุซ ทีเอ็มเอ-6) พร้อมทั้งนักบินอวกาศ 3 นาย ออกเดินทางจากท่าอวกาศยานบัยโกเงอร์ในประเทศคาซัคสถาน ไปสู่สถานีอวกาศนานาชาติ (ผู้จัดการออนไลน์) 
 เนื่องในโอกาส ๑๐๐ ปี วันคล้ายวันประสูติ พระนางเจ้าสุวัทนา พระวรราชเทวีในพระบาทสมเด็จพระมงกุฎเกล้าเจ้าอยู่หัว สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จออกทรงบำเพ็ญพระกุศลทรงสังฆทาน อุทิศแด่พระชนนี ณ ตำหนักพัชราลัย หัวหิน

 วันพฤหัสบดีที่ 14 เมษายน 2548 

 วันพุธที่ 13 เมษายน 2548 

 วันอังคารที่ 12 เมษายน 2548 

 วันจันทร์ที่ 11 เมษายน 2548 

 วันอาทิตย์ที่ 10 เมษายน 2548 
 เนื่องในโอกาสวันคล้ายวันประสูติครบ ๑๐๐ ปี ของพระนางเจ้าสุวัทนา พระวรราชเทวีในพระบาทสมเด็จพระมงกุฎเกล้าเจ้าอยู่หัว ในวันที่ ๑๕ เมษายน ๒๕๔๘ บรรดาพระประยูรญาติ ข้าราชบริพาร และผู้จงรักภักดี ร่วมกันบำเพ็ญกุศลอุทิศถวาย ณ พระปฐมเจดีย์ จังหวัดนครปฐม อันเป็นสถานที่บรรจุพระอังคารของพระนางเจ้าสุวัทนาฯ โดยมี นายวิษณุ เครืองาม รองนายกรัฐมนตรี และท่านผู้หญิงบุตรี วีระไวทยะ รองราชเลขาธิการ และผู้บริหารงานในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นประธาน

 วันเสาร์ที่ 9 เมษายน 2548 
เจ้าฟ้าชายชาลส์ทรงอภิเษกสมรสกับนางคามิลลา พาร์เกอร์ โบลส์; นางได้รับอภิเษกขึ้นเป็นที่ดัชเชสแห่งคอร์นวอลล์

 วันศุกร์ที่ 8 เมษายน 2548 
ผู้คนนับล้านคน, รวมถึงบรรดาผู้นำจากประเทศต่าง ๆ ทั่วโลก, ร่วมพิธีมิสซาปลงพระศพสมเด็จพระสันตะปาปายอห์น ปอล ที่ 2 ซึ่งนำโดยพระคาร์ดินัลโยเซฟ รัตซิงเกอร์
พิธีปลงพระศพสมเด็จพระสันตะปาปายอห์น ปอล ที่ 2 มีขึ้น ณ มหาวิหารนักบุญเปโตร, นครรัฐวาติกัน (บีบีซี)

 วันพฤหัสบดีที่ 7 เมษายน 2548 
นายอิบราฮิม อัล-จาฟารี มุสลิมนิกายชิอะห์ ได้รับแต่งตั้งเป็นนายกรัฐมนตรีของประเทศอิรัก แทนนายอิยาด อัลลาวี ซึ่งรักษาการณ์อยู่

 วันพุธที่ 6 เมษายน 2548 
นายจาลัล ตาลาบานี ผู้นำชาวเคิร์ด ได้รับเลือกเป็นประธานาธิบดีอิรัก
เจ้าชายเรนีเยร์ที่ 3แห่งโมนาโก เสด็จสวรรคต สิริพระชนมายุได้ 81 พรรษา; เจ้าชายอัลแบร์ พระโอรส ทรงขึ้นครองราชย์สืบแทน (บีบีซี)
ศาสนจักรโรมันคาทอลิก ณ วาติกันประกาศว่า การเลือกตั้งพระสันตะปาปาพระองค์ใหม่สืบแทนสมเด็จพระสันตะปาปายอห์น ปอล ที่ 2 จะเริ่มในวันที่ 18 เมษายนนี้

 วันอังคารที่ 5 เมษายน 2548 
นายกรัฐมนตรีสหราชอาณาจักร โทนี แบลร์ กราบบังคมทูลสมเด็จพระราชินีนาถเอลิซาเบธที่ 2 เพื่อขอทรงพระกรุณาโปรดเกล้าฯ ให้ยุบสภาผู้แทนราษฎร และกำหนดวันเลือกตั้งทั่วไปเป็นวันที่ 5 พฤษภาคม (บีบีซี)

 วันจันทร์ที่ 4 เมษายน 2548 
ศาสนจักรโรมันคาทอลิก ณ วาติกันประกาศว่าพิธีปลงพระศพของสมเด็จพระสันตะปาปายอห์น ปอล ที่ 2 จะมีขึ้นในวันที่ 8 เมษายน หลังจากนั้นจะนำพระศพฝังไว้ใต้มหาวิหารนักบุญเปโตร
 พระราชพิธีอภิเษกสมรสระหว่าง เจ้าฟ้าชายชาร์ลส์ และ นางคามิลลา พาร์เกอร์ โบลส์ พระคู่หมั้น เลื่อนจากกำหนดการเดิมในวันศุกร์ เป็นวันเสาร์นี้ เพราะตรงกับพิธีพระศพพระสันตะปาปา
 นายกฯ สั่งยกระดับการรักษาความปลอดภัยทั้งประเทศ โดยใช้มาตรฐานเอเปค

 วันอาทิตย์ที่ 3 เมษายน 2548 
 นายกรัฐมนตรี ประณามและแสดงความเสียใจ เหตุวางระเบิดที่สงขลา สั่งเพิ่มมาตรการป้องกันความปลอดภัยตามจุดล่อแหลม
 ทั่วทุกภาคของประเทศมีฝนตกต่อไปอีก เนื่องจากแนวพัดเข้าหากันระหว่างลมใต้และลมตะวันออก
 เกิดเหตุระเบิดที่ท่าอากาศยานหาดใหญ่, ห้างคาร์ฟูร์หาดใหญ่ และโรงแรมในตัวเมืองจังหวัดสงขลา มีผู้เสียชีวิตและบาดเจ็บจำนวนมาก (บีบีซี)

 วันเสาร์ที่ 2 เมษายน 2548 
 สมเด็จพระสันตะปาปายอห์น ปอล ที่ 2 สิ้นพระชนม์ (วิกิข่าว) (บีบีซี)

 วันศุกร์ที่ 1 เมษายน 2548 
 นายจอร์จ ดับเบิลยู. บุช  ประธานาธิบดีสหรัฐฯ เสนอชื่อนายกอร์ดอน อิงแลนด์ รัฐมนตรีทบวงทหารเรือ เป็นรัฐมนตรีช่วยว่าการกระทรวงกลาโหม แทนนายพอล วูลโฟวิตซ์
 พล.ต.อ.ชิดชัย รมว.มหาดไทย ชี้ข้อเสนอแนะแก้ปัญหาใต้ของสมาชิกรัฐสภา ตรงกับที่รัฐบาลคิดไว้ และมีแนวทางแล้ว
 “สัก กอแสงเรือง” ส.ว.กรุงเทพฯ เสนอรัฐบาลจัดตั้ง “ศูนย์ยุติธรรม-สมานฉันท์” ในภาคใต้โดยเร็ว

หมวดหมู่:เมษายน
หมวดหมู่:พ.ศ. 2548